Diari Oficial de la Generalitat Valenciana


Sumari del DOGV 4604, del 08-10-2003 (2003/10320)

ORDE d'11 de setembre de 2003, de la Conselleria de Cultura, Educació i Esport, per la qual es concedix l'autorització d'obertura i funcionament al centre docent privat de nova creació denominat Campus Centre d'Estudis, de Burjassot (València).
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4604

Data del DOGV
:   08-10-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/10812


Data del document
:   11-09-2003

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Burjassot
    * ensenyament privat
    * centre d'ensenyament

ORDE d'11 de setembre de 2003, de la Conselleria de Cultura, Educació i Esport, per la qual es concedix l'autorització d'obertura i funcionament al centre docent privat de nova creació denominat Campus Centre d'Estudis, de Burjassot (València). [2003/F10534]
  
L'expedient ha sigut iniciat a instància del representant de la titularitat del centre de nova creació denominat Campus Centre d'Estudis, situat a Burjassot (València), en sol·licitud d'autorització d'obertura i funcionament d'un centre per a impartir cicles formatius de Grau Superior.
  
La Direcció General de Centres Docents va aprovar, per mitjà de Resolució de 24 de febrer de 2003, la proposta d'instal·lacions i ús educatiu dels espais reflectits en els plànols presentats per a l'autorització del centre.
  
L'expedient ha sigut tramitat per la Direcció Territorial de Cultura i Educació de València i inclou informe favorable de la Unitat Tècnica de Construccions, i el compromís d'aportar la relació de professors i titulacions respectives abans de l'inici de les activitats educatives corresponents.
  
Vists la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.2002); el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris; el Reial Decret 777/1998, de 30 d'abril (BOE de 08.05.1998), pel qual es desenrotllen determinats aspectes de l'ordenació de la Formació Professional en l'àmbit del sistema educatiu, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Primer
  
Autoritzar l'obertura i funcionament del centre docent privat que s'especifica a continuació, atenent les característiques, ensenyaments i capacitat màxima que s'hi assenyalen.
  
Denominació genèrica del centre: Centre Privat de Formació Professional Específica.
  
Denominació específica del centre: Campus Centre d'Estudis.
  
Titular: Aula MI2, SL. CIF: G02835167.
  
Domicili: passeig del Rajolar, s/n, baix.
  
Localitat: Burjassot.
  
Província: València.
  
Codi: 49421547.
  
Ensenyaments i capacitat màxima que s'autoritza:
  
Cicles formatius de Grau Superior de la Família d'Informàtica:
  
- 2 unitats del Cicle d'Administració de Sistemes Informàtics, amb 60 llocs escolars, a impartir en doble torn (un curs de matí i altre de vesprada).
  
- 2 unitats del Cicle de Desenvolupament d'Aplicacions Informàtiques, amb 60 llocs escolars, en doble torn (un curs de matí i altre de vesprada).
  
Queda ajornada la posada en funcionament del centre en tant no faça efectiu el que establix la disposició addicional primera de la present orde.
  
Segon
  
La Direcció Territorial de Cultura, Educació i Esport de València establirà en el termini màxim de dos mesos i per resolució, el centre públic al qual el centre privat quedarà adscrit administrativament.
  
Disposicions addicionals
  
Primera
  
El centre que no hi ha aportat la relació de professors i les titulacions respectives haurà de fer-ho davant la Direcció Territorial de Cultura, Educació i Esport de València, que l'aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents, de manera que queda ajornada, fins al seu compliment, la posada en funcionament del centre.
  
Segona
  
El centre ha de complir el que es disposa en l'article 6 del Reial Decret 1.004/1991, de 14 de juny (BOE de 26.06.1991), i en el Decret 193/1988, de 12 de desembre (DOGV de 02.02.1989), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Tercera
  
El que es disposa en la present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 11 de setembre de 2003
  
El conseller de Cultura, Educació i Esport,
  
ESTEBAN GONZÁLEZ PONS